NaiveNeuron/SloPal huggingface dataset:
M. Číž, poslanec: (2004-03-10):
Pán minister, súčasťou aj programov, aj vašej strany zhruba od roku 1995 je z môjho pohľadu vždy trošku ideologizovaný predpoklad, že orgány ministerstva vnútra ako také a zvlášť ozbrojené a policajné zložky treba zbaviť akéhokoľvek vydávania občianskych identifikačných preukazov, teda či už pasov, vodičských preukazov a podobne. Traumatizujeme  prostredie verejnej správy týmto problémom  v podstate úspešne minimálne desať rokov, a ak sú ľudia, ktorí si pamätajú v našom parlamente ešte z predchádzajúceho obdobia, každý rok prakticky prichádzala novela príslušných zákonov v tom zmysle, že sa odďaľuje presun pôsobností v oblasti vydávania týchto preukazov na  ďalšie roky, dva dopredu. Pokiaľ si pamätám, robili sa v tejto súvislosti pravidelne úpravy rozpočtov, a preto nie je celkom pravdivé konštatovanie vo všeobecnej časti dôvodovej správy, že takáto úprava si nevyžiada žiadnu ďalšiu úpravu. Faktom je, pán minister, že toto je prvý návrh, ktorý sme dostali, ktorý je dobrý. Ktorý je dobrý, ktorý reaguje skutočne na objektívnu spoločenskú potrebu, že vstupujeme do nového   právneho prostredia, a to tým, že sa staneme súčasťou Európskej únie. A naozaj za týchto okolností sa treba zamyslieť, ako budeme vydávať identifikačné  preukazy, ako v tomto smere prispôsobíme ich charakter, a teda spôsob, na základe ktorých ich občan dostane, ich mechanizmus vybavovania a vydávania ako novým podmienkam, že teda budeme unifikovať  spôsoby a prostriedky vo väzbe na Európsku úniu. Takže na jednej strane, pán minister, vám chcem poďakovať za tento návrh zákona, pretože skutočne má zmysel, skutočne má význam, aby sme sa venovali týmto otázkam po roku 2006, len predsa som chcel v tomto krátkom vystúpení uviesť ako memento, že naozaj buďme vždy prísne vecní, vždy prísne pri hodnotení priestoru nezvýrazňujme nezmyselne ideologické veci, ale buďme dostatočne pragmatickí tak, aby sme nemrhali celospoločenskými prostriedkami, aby sme nezneisťovali sféru výkonu týchto právomocí povedzme, že štátu v danom prípade, pretože si pamätám, že sme povyhadzovali policajných úradníkov, ktorí vydávajú takéto preukazy alebo vydávali, ktorí zobrali dosť výrazné odstupné a potom prechádzali na orgány štátnej správy, potom sa zasa znovu vracali naspäť, pretože sme zistili, že takýto presun kompetencií je nesmierne drahý a zvlášť, keď sme v roku 1993 - 1994 vložili aj do komputerizácie, ale aj do iného vybavenia pracovísk, povedzme že fotografickými a inými pracoviskami sme chceli pomôcť občanom a mali sme celý súbor už vcelku kvalifikovaných ľudí a presun je jednoducho zložitý. Takže na jednej strane ďakujem za predložený návrh zákona, na druhej strane to memento, že naozaj dajme si pozor, aby sme  mechanizmus spravovania verejných vecí prispôsobili realite a boli sme dostatočne racionálni. Ďakujem za pozornosť.
Žirňanaská, Jana, poslankyňa NR SR (2022-03-16):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Číž, Miroslav, podpredseda NR SR (2015-01-29):
Pán Hraško chvíľu počká, teraz poprosil o vystúpenie v súlade s rokovacím poriadkom pán navrhovateľ. Pán minister, máš slovo.
Jurinová, Erika, podpredsedníčka NR SR (2014-05-30):
Pán poslanec Mikloško.
Figeľ, Ján, podpredseda NR SR (2015-05-26):
Ďakujem pekne. Ja len krátko na skôr, samozrejme, pozitívne podnety zareagujem. My čelíme dnes mnohým problémom, ktoré sú buď veľmi dynamické, alebo postupné. A jedným z nich je napríklad aj vyľudňovanie vidieka alebo niektorých vzdialených oblastí, pán kolega Mičovský naznačoval, že môžu to byť podhorské alebo horské oblasti, pričom zmena toho trendu bude ťažká. Ale som presvedčený, že napríklad podpora rodinného podnikania by výrazne napomohla udržať ľudí tam, kde ich aj Slovensko potrebuje. Je to v spoločenskom, verejnom záujme. A zároveň tí jednotlivci alebo rodiny tam potrebujú spôsob obživy, ktorý je nielen tradičný a náročný, ale aj dôležitý pre ostatných. A my nepotrebujeme vytvárať skanzeny, ale skôr udržateľné miesta pre život v rozsahu celého Slovenska. A ak sa neotočia tieto trendy v niektorých regiónoch, tak, opakujem, budú nezvratné dopady a dôsledky pre budúcnosť. Chcem aj preto apelovať na všetkých, ktorí majú pre to zmysel, už aj v duchu novely ústavy, ktorá hovorí o tom, že Slovenská republika manželstvo všestranne chráni a napomáha jeho dobru, napomáha jeho dobru, to je jej ústavná povinnosť, včítane tejto sály, tejto snemovne, je to jedna z foriem, ktorú navrhujeme. Nie je vyčerpávajúca, ale dôležitá súčasť pre vitalitu Slovenska po každej stránke. Ďakujem pekne.
Danko, Andrej, podpredseda NR SR (2023-12-14):
Poslanec Grendel. Nie je v sále, takže nestráca poradie, ale ruší sa. Pokračujeme... Poslanec... (Krátka pauza. Smiech v sále.) Nie, nie... Počkajte... (Povedané šeptom, ruch a smiech v sále.) Dvořák. Áno? (Ruch v sále.) Pán poslanec Dvořák nie je v sále, prepadá mu právo vystúpenia. Pán Tankó, to je omyl ten procedurálny? Nevadí, tak skúste sa odhlásiť. (Ruch v sále.) Dajte, no. Dobre, ďalej. Pán Prostredník.
P. Paška, predseda NR SR: (2008-11-04):
(Prestávka.) (Po prestávke.)
Grendel, Gábor, podpredseda NR SR (2023-05-17):
Vyhlasujem rozpravu za skončenú. A teraz v záverečnom slove vystúpi pani navrhovateľka. Nech sa páči.
R. Kaliňák, podpredseda vlády a minister vnútra SR: (2008-10-22):
V súvislosti s pristúpením Bulharska a Rumunska do Európskej únie znižuje sa počet poslancov v Európskom parlamente z doterajších 14 na 13. A v tejto súvislosti bolo, samozrejme, potrebné upraviť zákon o voľbách do Európskeho parlamentu. Ďalej, upravuje ešte niekoľko drobných technických zmien, ktoré predovšetkým súvisia s praktickým výkonom volieb, či už je to doručovanie kandidátnych listín aj v ich elektronickej podobe alebo je to zjednodušenie kontroly práve pri sčítavaní alebo pri podávaní všetkých údajov. V tejto súvislosti žiadam o podporu tohto zákona. Ďakujem pekne.
Žiga, Peter, podpredseda NR SR (2024-01-17):
Ďalším v rozprave... vystúpi pán poslanec Sabo.
Číž, Miroslav, podpredseda NR SR (2015-06-23):
Pán poslanec Hudacký.
Jurinová, Erika, podpredsedníčka NR SR (2014-11-08):
Pán poslanec Kadúc.
Laššáková, Jana, podpredsedníčka NR SR (2015-09-23):
Nech sa páči, pán poslanec Viskupič.
Danko Andrej, predseda NR SR (2019-06-19):
Prosím, prezentujme sa a hlasujeme. (Hlasovanie.) Prítomných 138 poslancov, za 120, zdržalo sa 18. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie.
T. Cabaj, podpredseda NR SR: (2009-10-22):
Ďalej položila otázku pani poslankyňa Magdaléna Vášáryová. Keďže nie je v rokovacej sále, nebude sa na jej otázku odpovedať. Pán poslanec, predseda Berényi položil otázku podpredsedovi Čaplovičovi, ale je to identická otázka alebo podobná obsahu, na ktorú už pán podpredseda vlády odpovedal. Ďalšiu otázku tiež má vylosovanú pani poslankyňa Magdaléna Vášáryová, nie je prítomná v rokovacej sále. Pani poslankyňa Klára Sárközy položila otázku č. 9 ministrovi kultúry: „Pán minister, ako hodnotíte najnovšie umiestnenie Slovenska v rebríčku o ochrane slobody tlače, keď za posledný rok Slovensko kleslo zo 7. miesta na 44. miesto?“ Nech sa páči, pán minister, môžete odpovedať.
Raši, Richard, poslanec NR SR (2015-02-03):
Výbor pre zdravotníctvo zasadne o 12.00 hod. dnes. Ďakujem.
Kollár, Boris, predseda NR SR (2021-06-24):
Pán poslanec, mali ste to urobiť, aj keď ste spravodajca, mali ste to urobiť v záverečnom slove, mali ste týmto spôsobom postupovať. Dobre. Vážení kolegovia, chcem vás požiadať, kolegyne, chcel by som vás požiadať, či je možné toto preložiť všeobecným súhlasom v pléne. (Súhlasná i nesúhlasná reakcia pléna.) Dobre, tak dám o všeobecnom súhlase hlasovať. (Povedané so smiechom. Následne predsedajúci telefonuje.) Dobre, pán poslanec, môžem vás poprosiť? (Rečník odišiel od pultu a predsedajúci telefonuje.) A už je. (Krátka pauza.) S procedurálnym návrhom vystúpi pán poslanec Kremský, nech sa páči, máte slovo.
Viskupič, Jozef, poslanec NR SR (2016-09-20):
Ďakujem, pán predsedajúci. Vážený pán poslanec, vy ste priniesli, v závere ste hovorili, že snažili ste sa priniesť nejaké objektívne hľadisko. Vy ste pospájali nôšku osobných útokov proti predkladateľovi s absolútne nepochopením toho, čo je predložené plénu parlamentu. Ja, možno ste si všimli, že neruším koncesionársky poplatok, ale ruším aj predmetnú zmluvu so štátom a ktorú ste úplne na záver spomenuli, pretože ju mám za ten nástroj, ktorý týmto finančným vstupom do RTVS môže manipulovať a spôsobuje absolútne neadekvátny zásah politickej moci do RTVS cez finančný nástroj. Zároveň ste mali ako keby ambíciu priniesť nejaké objektívne skutočnosti, ale vysekli ste si, a tomu sa budem venovať asi následne v rozprave, niektoré parametre z absolútne nepochopenia témy. Totižto tu nejde, tak ako ste mnohokrát predpovedali, o nejaký populistický krok mimo medzirezortného pripomienkového konania, pretože tento návrh zákona, a ja to zopakujem, bol už platný, prebehol riadnym procesom, iba tesne pred jeho účinnosťou ho zmenila vtedajšia vládna väčšina. Čiže ak tu apelujete na medzirezort, odborné prerokovanie, ešte raz vám hovorím, návrh zákona prebehol medzi rezortom, v tejto republike platil, len tesne pred účinnosťou bol zrušený vládnou väčšinou SMER-u. Ostatné podrobnosti mi nevyjdú do faktickej poznámky, takže budem hovoriť v rozprave.
Paška, Pavol, predseda NR SR (2013-06-17):
Pán poslanec Fronc.
Antal, Marek, poslanec NR SR (2023-06-27):
Ďakujem. Áno, aké Slovensko chceme mať a aké deti chceme mať, aké chceme ich mať vzdelané, lebo to je naše bohatstvo, to je budúcnosť našej krajiny, a to školstvo sa mení. A to, čo platilo pred 50 rokmi, dnes už neplatí. Napríklad Slovensko je otvorené a naše deti cestujú, učíme sa jazyky. To sa za mojich čias takto neučilo, ešte raz ruština, ale dnes sa učíme svetové jazyky. Mali by sme učiť deti tomu, aby sme ich čo najlepšie pripravili na život. Ja som celú svoju kariéru pracoval v multinárodnom prostredí a teda viem, že my Slováci nie sme úplne tak pripravení ako napríklad Poliaci alebo Američania, alebo Nemci, nevieme sa predať, nevieme sa pretlačiť. Také tie soft skills nám chýbajú. Na to musí vzdelávací systém zareagovať. No a mení sa ten svet aj v tom zmysle, že taký kontent ako pornografia je veľmi prístupná a dostupná a ovplyvňuje naše deti a na to takisto musí školstvo reagovať. A ak je teda sexuálna výchova nevhodná, ešte raz, poďme ju zmeniť, poďme ju opraviť. Určite to nemá byť kurz kámasútry, ale má to byť niečo, čo tie deti pripraví na život. Ak je ten kontent nevhodný, tak zmeňme príčinu. Nezmeňme dôsledky. Ale ja som sám vyrástol vo veľmi konzervatívnom prostredí. U nás sa o týchto témach nedebatilo. Ak teda to, čo chcete, je, aby sme s tými deťmi nehovorili, lebo necháme to na rodiny a v tých rodinách to bude hush, hush, tak to je tá chyba. Takto tie deti nepripravíme na to zmenené prostredie, v ktorom sa nachádzame. A naozaj nám záleží na Slovensku, aj na našich deťoch. A tá, to vzdelávanie sa musí tomu prispôsobiť, rozumne, poďme to... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-11-30):
Vyjadrujte sa k veci, poprosím vás, v zmysle rokovacieho poriadku.
Sulanová, Magdaléna, poslankyňa NR SR (2020-04-28):
Ďakujem pekne za slovo. Pán poslanec, ja som si s veľkým záujmom vypočula váš príspevok, skutočne ma zaujal a podobne ako moji kolegovia veľmi pozitívne to hodnotím, pretože vaše problémy regionálne vzhľadom na to, že som z Bratislavy, ja až tak nepoznám, a veľmi sa mi páčilo, že ste zároveň načrtli, nie, neboli to len floskuly a konštatovanie, proste aký je úpadok vo vašom regióne, ale boli tam aj načrtnuté nejaké riešenia. Ja by som len nejaké poznámky k tomu. Zaujala ma, zaujalo ma vaše riešenie ohľadne vízie. Hovorili ste, že jednoducho tí občania daného regiónu musia mať spoločnú víziu, aby ľudia neutekali, a potom..., a budú jej veriť a budú ju realizovať. Veľmi ja s vami súhlasím, je to skutočne dobré riešenie, len sa mi trošku zdá, že na dlhé lakte, pretože, bohužiaľ, dnešní mladí ľudia sú veľmi nedočkaví, skončia školu a už chcú mať byty, už chcú mať autá, všetko chcú mať. V regióne nemáte, nemajú až také možnosti zárobku, sú tam nižšie zárobky, takže si to nemôžu dovoliť, dokonca si niekedy nemôžu ani dovoliť hypotéku, a preto utekajú. Takže ja vám veľmi držím palce, aby sa vám toto podarilo. Zatiaľ to vidím ako problém. A ďalej chcem poukazovať na to, že ste, že ste kritizovali, že mala by byť redukcia úradníkov, pretože tým bujnie byrokracia, menej úradníkov a viacej odborníkov. Ja s vami vrele súhlasím, len, bohužiaľ, vo vašom programovom vyhlásení máte hneď na prvej strane, že sa budú zriaďovať nové inštitúcie na kontrolu, teda akože v rámci boja proti korupcii, len ja sa pýtam, kto potom bude kontrolovať tieto inštitúcie. Čiže tento systém, len by som..., nabaľuje byrokraciu, takže tam trošku je to v rozpore s vašou víziou... (Prerušenie vystúpenia časomerom.)
M. Hort, poslanec: (2002-04-03):
J. Migaš, predseda NR SR: Hlasujeme. Hlasujeme o pridelení tohto zákona výborom, určení gestorského výboru a určení lehoty. (Hlasovanie.) Prítomných je 115 poslancov, za 113, proti nikto, 1 sa zdržal, 1 nehlasoval. Konštatujem, že Národná rada pridelila návrh zákona výborom, určila gestorský výbor a lehotu výborov na prerokovanie návrhu zákona v druhom čítaní. Teraz pristúpime k hlasovaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 1/1993 Z. z. o Zbierke zákonov Slovenskej republiky v znení neskorších predpisov , tlač 1371. Budeme hlasovať o tlači 1371, spravodajcom je pán poslanec Orosz. L. Orosz, poslanec: Ďakujem za slovo, pán predseda. Najskôr, prosím, dajte hlasovať podľa § 73 ods. 3 písm. c) o tom, aby Národná rada prerokovala tento návrh v rámci druhého čítania. J. Migaš, predseda NR SR: Hlasujeme, aby sme uvedený návrh zákona prerokovali v druhom čítaní. (Hlasovanie.) Prítomných 112 poslancov, za 96, proti 8, zdržalo sa 8, všetci hlasovali. Schválili sme uznesenie, že daný návrh prerokujeme v druhom čítaní. Teraz druhé hlasovanie. L. Orosz, poslanec: V zmysle § 74 ods. 1 zákona o rokovacom poriadku Národnej rady Slovenskej republiky prosím, dajte hlasovať, aby bol tento návrh pridelený na prerokovanie Ústavnoprávnemu výboru Národnej rady Slovenskej republiky a Zahraničnému výboru Národnej rady Slovenskej republiky, ďalej aby úlohu gestorského výboru plnil ústavnoprávny výbor, a čo sa týka lehôt, aby zahraničný výbor prerokoval tento návrh do 7. mája 2002 a gestorský, teda ústavnoprávny výbor, v lehote do 10. mája 2002. J. Migaš, predseda NR SR: Hlasujeme. Hlasujeme o pridelení výborov, o určení gestorského výboru a o určení lehoty. Panie poslankyne, páni poslanci, chcem vás poprosiť, aby sme odhlasovali všetky prerokované zákony pred veľkonočnými sviatkami a potom urobíme prestávku. Zostalo nám ešte hlasovať o 3 zákonoch. (Hlasovanie.) Prítomných je 115 poslancov, za 103, proti 1, zdržali sa 8, 3 nehlasovali 3. Konštatujem, že Národná rada pridelila návrh zákona výborom, určila gestorský výbor a lehotu výborov na prerokovanie návrhu zákona v druhom čítaní. Pokračujeme hlasovaním o vládnom návrhu zákona o ochrane osobných údajov , tlač 1382. Spravodajcom je pán predseda výboru Ladislav Nagy, nech sa páči.
Jurinová, Erika, podpredsedníčka NR SR (2013-02-06):
Pán poslanec Hraško.
Laššáková, Jana, podpredsedníčka NR SR (2014-10-16):
Pán minister, máte záverečné slovo, nech sa páči.
Sólymos, László, minister životného prostredia SR (2016-10-20):
Ďakujem pekne. V každom prípade to, že už máme projekt pripravený, to, že ministerstvo už robí také kroky, ktoré by mali, malo robiť až vlastne potom, už tým urýchľujeme ten proces práve preto, aby sme nemali, aby sme minimalizovali tú dobu, keď môžeme začať s prácami. Ten materiál, ktorý, ktorý by mal ísť budúci týždeň, už mal byť pripravený, lebo pred týždňom sme dostali vlastne rozhodnutie okresného úradu, to môže začať ministerstvo konať, môže vláda prácne určiť toho, kto by mal sanovať ten, tú skládku. Malo by to byť ministerstvo životného prostredia, keďže máme na to jednak pripravené už projekty, jednak máme na to pripravené financovanie, ale čo je ešte dôležité, je to a, samozrejme, ešte musíme vyriešiť tú, tú štátnu schému, ktorú musíme vyriešiť s Európskou úniou, keďže sú tam súkromné pozemky. Ideme zhodnocovať súkromné pozemky, takže to je akože štátna pomoc, takže treba to, musíme to vyriešiť s Európskou komisiou, nie s Úniou. Takže okamžite, keď to bude, keď bude možné, spustíme verejné obstarávanie, a, a dúfam, že v tom verejnom obstarávaní proste budeme sa snažiť, aby to, aby to prebehlo čo najrýchlejšie. V každom prípade jedna vec aj mne vadí. Aj to, že ministerstvo životného prostredia informovalo na webovej stránke, informovalo jednak dotknuté obce, že čo tam hrozí. Problém je ten, že tí ľudia, ktorí tam povedzme tie záhrady kúpili, tie studne navŕtali, tí vedeli, o čo ide, a hlavne vedela o tom mestská časť, že tam je voda kontaminovaná, a predsa vydali povolenie pre tých ľudí navŕtať tie studne a teraz tá mestská časť a tí, ten starosta a, a, a proste poslanci z tej mestskej časti kričia najviac, že čo sa tam deje. Proste my robíme všetko fakt preto, aby sme to vedeli čo najskôr. Robíme kroky už dopredu, ktoré by sa mali robiť vlastne ešte neskoršie, a už robíme kroky dopredu. Už máme projektovú dokumentáciu pripravenú, máme tie posudky od nezávislých, nezávislých expertov, aby sme vedeli ten proces spustiť. Ale proste všetko, sú určité lehoty, ktoré treba dodržať, a, a s tým nevieme pohnúť. Vieme pohnúť s tým, čo, čo máme v kompetencii, a to tam snažíme, samozrejme, urýchliť čo najviac. Ďakujem pekne.
Cigániková, Jana, poslankyňa NR SR (2017-12-21):
Ďakujem veľmi pekne za slovo. Vážení kolegovia, dnes sme tu preto, aby sme nastavili zrkadlo tomu, ako vládna koalícia chápe demokraciu, ako chápe podporu malých podnikov, vyrovnávanie regionálnych rozdielov. A tak pekne vám to pôvodne išlo, milí kolegovia. Poslanci vládnej väčšiny stláčali gombíky presne podľa pokynov, 80 pozmeňovákov, palec hore, hlasujete za. (Ruch v sále.) Ja chvíľočku počkám, dobre, nech sa dorozprávate. (Prerušenie vystúpenia predsedajúcim.)
Mažgút, Ján, poslanec NR SR (2024-05-14):
Pán predsedajúci, keďže sme odhlasovali body zo spoločnej správy a hlasovali sme aj o pozmeňujúcich a doplňujúcich návrhoch, dajte hlasovať o tom, že návrh zákona prerokujeme v treťom čítaní ihneď.
Antal, Peter, poslanec NR SR (2017-10-18):
Teraz budeme hlasovať o druhom pozmeňovacom návrhu pani poslankyne Zemanovej, ktorý obsahuje tri body. Pretože sme schválili bod 21 spoločnej správy, o bode 2 nemôžeme hlasovať. Preto dajte, prosím, hlasovať o bodoch 1 a 3 z druhého pozmeňovacieho návrhu.
P. Kubovič, poslanec: (2007-11-29):
Pán Záhumenský, neviem, možno je to zhoda náhod, moja rodina mala presne ten istý osud, o ktorom hovoríte, tiež boli okradnutí tými komunistami, a preto som to spomínal. Ale nesúhlasím s vami v jednej veci, nesúhlasím s vami v jednej veci, čo ste povedali, že vytváranie veľkých farmárskych celkov je vlastne záchranou pre nás. Pretože poľnohospodárstvo by potom v iných západných krajinách nebolo tam, kde je, ktoré si chcete v tejto chvíli brať za príklad. A to posledné, čo ste spomínali, no to vnímam ako trápnosť, ktorú ste si mohli odpustiť, pretože ja som v Ružinove bol 2 volebné obdobia zvolený a tretíkrát som prehral pri 8 000 hlasoch o 200, o 90, pardon, 390 hlasov, aj to, ešte vás upozorňujem, že možno sa dočkáte prekvapení v tejto oblasti, pretože ja mám podanie na Ústavný súd, ktoré má veľkú šancu zvíťaziť, pretože také podvody, aké ste tam v spolupráci s inými ľuďmi narobili, možno vyjdú najavo, ak bude spravodlivosť fungovať na Slovensku tak, ako má. Mne sa nežiada nič viac k tomu povedať. Možno len tú poslednú vetu. Po mne to, čo som tam urobil ja, je vidieť. Som zvedavý, čo bude o 4 roky.
P. Paška, predseda NR SR: (2009-06-17):
(Hlasovanie.) 139 prítomných, 135 bolo za, 1 proti, 3 sa zdržali. Návrh zákona sme postúpili do druhého čítania. Ďalej.
Raši, Richard, poslanec NR SR (2012-10-16):
Ďakujem pekne, pán predseda. Pán poslanec, keby si si aspoň prečítal ten zákon a keby si si skúsil vyrátať, čo znamená priemer troch najnižších cien. Priemer troch najnižších cien pri súčasnom vývoji cien liekov v Európe znamená, že sa, rezort finančné prostriedky ušetrí. Pretože kvôli vývoju a kvôli kríze, ktorá postihla niektoré krajiny výrazne dlhšie, priemerom troch najnižších cien sa dostaneme na cenu nižšiu, ako je druhá najnižšia cena lieku v Európe. Jednoduchý príklad. Máme liek, ktorý stojí v troch krajinách – v jednej desať, v druhej tridsať a v tretej krajine päťdesiat eur. Máme liek, ktorý, áno, a keď si spriemerujeme tieto ceny, tak nám vyjde cena pri priemere troch najnižších cien mnohokrát nižšia, ako je druhá najnižšia cena v Európe. A nehovor o lobingu farmaceutických firiem, pretože farmaceutické firmy boli proti tomuto návrhu zákona a chceli zachovať druhú najnižšiu cenu, pretože sami majú vyrátané, že na tomto sa ich zisky ešte naďalej znížia a ušetrí v tomto rezort. Ďakujem pekne.
Šimečka, Michal, podpredseda NR SR (2024-01-25):
Pani Kalmárová s doplňujúcou otázkou.
Hrušovský, Pavol, podpredseda NR SR (2011-02-03):
Páni poslanci, hlasujeme o návrhu uznesenia tak ako ho predložila pani spoločná spravodajkyňa, pani poslankyňa Lišková. (Hlasovanie.) 144 prítomných, 141 za návrh, 2 sa zdržali, 1 nehlasoval. Návrh sme schválili. Národná rada vyslovila súhlas s uvedenou zmluvou. Poprosím teraz pána poslanca Homoľu, ktorého poveril ústavnoprávny výbor, aby Národnej rade predložil návrh uznesenia k informácii o vydaných aproximačných nariadeniach vlády Slovenskej republiky v druhom polroku 2010, ktorý prerokovávame ako tlač 219. (Hlasovanie o informácii o vydaných aproximačných nariadeniach vlády Slovenskej republiky v II. polroku 2010 a o zámere prijímania aproximačných nariadení vlády Slovenskej republiky v I. polroku 2011 , tlač 219.)
Jurinová, Erika, podpredsedníčka NR SR (2012-07-03):
Ďakujme pekne pani poslankyni. Reakcia, pán Poliačik, nech sa páči.
P. Paška, predseda NR SR: (2009-04-22):
Otváram rozpravu. Nemám prihlášku. Pýtam sa, či chce niekto vystúpiť v rozprave. Nie. Vyhlasujem rozpravu za skončenú. Dámy a páni, poďme teraz hlasovať tajne o všetkých prerokovaných návrhoch, tak ako odzneli. V prípade neúspešnej voľby sa vykoná opakovaná voľba, tak ako to uviedli navrhovatelia. Hlasovanie vykonáme na osobitných hlasovacích lístkoch. Chcem pripomenúť, že voľbu vyjadríte tak, že na hlasovacom lístku pri každom mene označíte svoj postoj a na každom hlasovacom lístku máte uvedené, pri koľkých kandidátoch môžete označiť alternatívu „za“. Pripomínam to len preto, že sa nám opakovane vyskytuje väčší počet neplatných hlasovacích lístkov aj kvôli nepozornosti pri označovaní. Hlasovací lístok je neplatný, ak pri niektorom mene nie je voľba označená. Poprosím teraz všetkých overovateľov, aby sa ujali svojej funkcie, a poprosím ich, aby odhlasovali ako prví. Takže, nech sa páči, poďme tajne hlasovať o návrhoch, ktoré zazneli v pléne. (Akt tajného hlasovania.)
Grendel, Gábor, podpredseda NR SR (2023-06-20):
Ďakujeme. Spoločným spravodajcom je pán poslanec Marek Krajčí z výboru pre zdravotníctvo. Prosím ho, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Hrnčiar, Andrej, podpredseda NR SR (2019-06-27):
Prosím, prezentujme sa a hlasujme. (Hlasovanie.) Prítomných 134, za 94, proti 36, zdržali sa 3, nehlasoval 1. Konštatujem, že sme ústavnou väčšinou schválili návrh novely zákona č. 181/2014 Z. z. o volebnej kampani. (Potlesk.) Mám jeden technický oznam. V prípade, že bude schválená tajná voľba, tak predseda Národnej rady zvoláva do ministerského salónika počas tejto voľby grémium, takže poprosím, aby ste umožnili, poprosím overovateľov, aby umožnili hlasovať členom grémia ako prvým. Takže, vážené panie poslankyne, vážení páni poslanci, vzhľadom na to, že včera v tajnom hlasovaní o návrhu vlády na voľbu predsedu Úradu na ochranu oznamovateľov protispoločenskej činnosti, tlač 1558, nebol predseda tohto úradu zvolený, pristúpime k opakovanej voľbe, do ktorej pristupujú obidve navrhované kandidátky, ktoré neboli zvolené. Chcem pripomenúť, že svoju voľbu vyjadríte tak, že na hlasovacom lístku pri každom mene a priezvisku kandidátky označíte tú alternatívu, za ktorú hlasujete „za“, „proti“, „zdržiavam sa“. Platný je ten hlasovací lístok, na ktorom je označená alternatíva „za“ najviac u jednej kandidátky. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie. Súčasne ich prosím, aby hlasovali ako prví. Pristúpime k vykonaniu tajného hlasovania. (Hlasovanie o návrhu vlády Slovenskej republiky na voľbu predsedu Úradu na ochranu oznamovateľov protispoločenskej činnosti podľa § 14 ods. 1 zákona č. 54/2019 Z. z. o ochrane oznamovateľov protispoločenskej činnosti – opakovaná voľba, tlač 1558.) (Akt tajného hlasovania.)
Hrnčiar, Andrej, podpredseda NR SR (2017-09-14):
Končím možnosť nahlásiť sa s faktickými poznámkami. Dve faktické poznámky. Nech sa páči, pani poslankyňa Grausová.
M. Číž, podpredseda NR SR: (2007-05-15):
S faktickou poznámkou sa hlási pán poslanec Frešo, Kužma, Faič, Pado. Uzatváram možnosť prihlásiť sa s faktickou poznámkou. Slovo má pán poslanec Frešo.
Blanár, Juraj, podpredseda NR SR (2022-03-24):
Udeľujem teraz slovo pánovi poslancovi Gyimesimu ako jedinému ústne prihlásenému v rozprave. Nech sa páči.
Figeľ, Ján, podpredseda NR SR (2014-04-03):
Nech sa páči, s vystúpením Ján Mičovský.
Bugár, Béla, podpredseda NR SR (2010-10-13):
Na faktickú poznámku, pani poslankyňa Gibalová, môžete reagovať teraz.
Laurenčík, Milan, podpredseda NR SR (2021-06-16):
Pán poslanec Stanislav Mizík, nech sa páči.
Fico, Robert, poslanec NR SR (2022-06-14):
Pán predseda, myslím, že bude korektné, keď oznámite, že teraz bude pokračovať rokovanie o tomto bode programu, ako stanovuje rokovací poriadok, ale že hlasovať sa dnes nebude. Nie sme schopní to zvládnuť a nevidím žiadny dôvod teraz do 19. hodiny držať v pohotovosti celú Národnú radu. Navrhujem, aby sa hlasovalo zajtra o jedenástej.
Bužo, Lukáš, poslanec NR SR (2024-02-27):
Ďakujem za slovo. Ďakujem, Mišo, za tvoju rozpravu a ďakujem za to, že si znovu pripomenul tú prorodinnú pomoc, ktorá v predchádzajúcom volebnom období bola poskytnutá práve naším hnutím, a ja tak chcem zopakovať, že naozaj takým pilierom nášho hnutia je pomoc rodinám, pomoc slabým, a preto som aj hrdý na to, že sa nám počas minulého obdobia podarilo presadiť cielenú pomoc rodinám napríklad v podobe tehotenského príspevku v priemere 300 eur mesačne od štvrtého mesiaca tehotenstva, taktiež výrazným navýšením príspevku na stravu u detí v škole, zrušením doplatkov za lieky pre deti do šesť rokov, presadením dvojtýždennej otcovskej dovolenky či presadením revolučnej pomoci 200 eur na dieťa. Pomoc v podobe daňového bonusu 100 eur pre matky detí do 15 rokov je ďalší zo série opatrení a konkrétnou pomocou, ako chceme pomôcť vlastne matkám na Slovensku. Matky sa zaslúžia od spoločnosti úctu, úctu už iba kvôli tomu, že sa rozhodli priniesť deti na tento svet a vychovať svoje deti tu práve na Slovensku, a naozaj tento návrh zákona je takým konkrétnym, ďalším konkrétnym nástrojom pomoci, kde nebudeme hovoriť, čo by sme mohli urobiť, ale naozaj týmto návrhom môžme konkrétne pomôcť týmto ženám matkám a, tak ako moji kolegovia spomínali, už aj v tom procese, že budú mať motiváciu nastúpiť opäť do pracovného pomeru po materskej dovolenke. Ďakujem.
Kazda, Radovan, poslanec NR SR (2020-07-07):
Ďakujem. Pán predsedajúci, dajte, prosím, hlasovať o tom, že Národná rada Slovenskej republiky prerokuje návrh vlády v skrátenom legislatívnom konaní.
Baška, Jaroslav, poslanec NR SR (2013-06-17):
Ďakujem veľmi pekne za slovo. Pán poslanec Galko, začnem odzadu, to, čo ste hovorili ako posledné. No, ja sa spýtam vás, či ste na tie člny, ktoré sme my nakúpili bez motorov, za ten rok a pol, čo ste boli minister, kúpili tie motory. Druhá vec, prečo ste podpísali oveľa nevýhodnejšiu zmluvu na vrtuľníky, ktoré, hovoríte, že dosluhovali? Prečo sa teda modernizovali iba na leteckú pátraciu, záchrannú službu a za oveľa drahšie peniaze, ako bolo za nás? A pripomeniem vám tiež tretiu kauzu, že ste bez mihnutia oka podpísali dve zmluvy bez výberového konania, bez tendrovania na takmer 3 mld. slovenských korún na obdobie sedem rokov. Čo sa týka tejto tzv. kauzy, tak dobre viete, že Vojenská spravodajská služba, teda rozviedka, zberala len kompromitujúce materiály v rámci VSS-ky a skutočné vyšetrovanie robilo Vojenské obranné spravodajstvo, čiže kontrarozviedka za riaditeľovania pána Brychtu. Existuje o tom správa, záznam, ktorá nepotvrdila žiadne nezákonné manipulácie. Aj táto správa bude poskytnutá orgánom činným v trestnom konaní. Hovoríte, že na pána riaditeľa, teraz už spojenej spravodajskej, Vojenskej spravodajskej služby, že je obvinený z trestného činu. Ja neviem, z akého trestného činu je on obvinený, doteraz to neviem. Ale na druhej strane obhajujete pána, teda bývalých riaditeľov Mikulca a Brychtu ako čestných ľudí, ktorí sú v súčasnosti trestne stíhaní. A posledná vec, ktorú chcem teraz povedať, hovoríte o mobingu dôstojníčky. Tak vy asi máte lepšiu úctu k ženám, keď ste ju zavolali na tlačovú besedu do Liberálneho domu počas jej práceneschopnosti. To je asi aj vaša vizitka.
Hrnčiar, Andrej, podpredseda NR SR (2018-02-08):
Pýtam sa, či chce zaujať stanovisko spravodajca. Nech sa páči.
Laurenčík, Milan, podpredseda NR SR (2020-04-20):
Prosím, prezentujme sa a hlasujme. (Hlasovanie.) Prítomných 141, za 137, proti 0, zdržal sa 1, nehlasovali 3. Konštatujem, že aj tento návrh sme schválili. Pristúpime hlasovaniu v prvom čítaní o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách, tlač 61. Dávam slovo predsedovi výboru pre vzdelávanie, vedu mládež a šport poslancovi Richardovi Vašečkovi, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 61.)
Hrnčiar, Andrej, podpredseda NR SR (2016-04-26):
Končím možnosť nahlásiť sa s faktickými poznámkami; 28 faktických poznámok, zaznamenali sme rekord. Takže nech sa páči, pán poslanec Krajniak.
Jurinová, Erika, podpredsedníčka NR SR (2012-10-23):
Ďakujeme pánovi poslancovi. Ukľudnite sa. Pán poslanec, nevykrikujte. Nech sa páči, pán poslanec Mihál. Ale, páni. Nech sa páči, pán poslanec.
Bugár, Béla, podpredseda NR SR (2018-10-24):
Nech sa páči, prezentujme sa a hlasujme. (Hlasovanie.) Prítomných 144 poslancov, za 52, proti 28, zdržalo sa 63 poslancov, 1 nehlasoval. Návrh nebol schválený.
Gaži, Peter, poslanec NR SR (2013-05-17):
Ďakujem. Dovoľte, aby som predniesol pozmeňujúci návrh k predmetnému zákonu, k vládnemu návrhu zákona, ktorým sa dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a pozemkových spoločenstvách v znení neskorších predpisov a o doplnení niektorých zákonov. Vládny návrh zákona, ktorým sa dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o doplnení niektorých zákonov, ktorý sa mení a dopĺňa takto: V čl. II sa dopĺňajú nové body 2 až 5, ktorými sa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov dopĺňa takto: V bode 2, 2, 3, 4, 5, 2 až 5, hej. Bod 2, v § 17 sa dopĺňajú v ods. 1 písm. a)... (Prerušenie vystúpenia predsedajúcou.)
P. Paška, predseda NR SR: (2008-03-27):
Nech sa páči, pani spravodajkyňa, ešte v rámci rozpravy.
Sopko, Miroslav, poslanec NR SR (2016-09-21):
Ďakujem za slovo. Nemyslím si, že som filozofoval alebo že by som niečo spomínal z toho. Samozrejme, beriem, že jedným z hlavných cieľov školy je pripravovať na i ten pracovný život, na ten bežný pracovný život. Dovolím si k tomu stále dodať, podľa mňa je jednou z dôležitých úloh aj na úspešný život, ktorý sa nemeria len výškou bankového konta, veľkosťou domu alebo ako ja mám pekné auto, ale aj to, akým budem manželom, rodičom, občanom. A myslím si, že k tomu, áno, na to asi dáta sa momentálne nedajú zmerať. Nebránim sa žiadnej diskusii, len chcem upozorňovať, že naozaj ako praktik viem, k čomu môžu niekedy pevné dáta viesť a kam môžu niektorých ľudí zavádzať. Takže len toľko som chcel.
Raši, Richard, poslanec NR SR (2022-05-05):
Ďakujem pekne, pán poslanec, pán primátor. Aj navrhovateľ, aj spravodajca sú primátori miest okresných a naozaj tento zákon je čisto apolitický, je len o obsahu. Fakt je, že to riešenie sa hľadalo dlho, pretože tento problém je tu už naozaj mnoho rokov, môžem povedať niekoľko desiatok rokov a toto je riešenie, ktoré je najjednoduchšie a ktoré je prvým krokom, lebo tých problémov s pozemkami majú mestá a obce veľa. Máme približne 2 900 miest a obcí na Slovensku a tento problém, problém pozemkov v intraviláne obcí, ktoré patria štátu, sa dá vyriešiť najjednoduchšie, lebo štát to dá štátu, ktorý stelesňujú v našich regiónoch mestá a obce. A bolo tu spomenuté aj jedno z košických sídlisk. Naozaj najmä výstavba, ktorá sa uskutočňovala na prelome okolo roku ´89, po roku 89, vybudovali sa mnohé sídliská, mnohé investície, mnohé investície na majetku miest a obcí a tieto ostali na pozemkoch štátu. Sú to, ako tu boli spomínané, investície, ktoré chcú obce robiť, ktoré nemôžu robiť na pozemkoch, ktoré im nepatria. Je to zároveň obrovská záťaž v súčasnosti aj na obce, aj na štát, pretože sa musia vybavovať povolenia. Tá komunikácia a mnohé investície, ktoré by mohli ísť do našich miest a obcí, sa takto brzdia. Čiže je to riešenie, ktoré neprinesie nikomu žiadnu stratu, ktoré prinesie obyvateľom miest a obcí obrovský benefit, ktoré nezaťaží mestá a obce finančne, pretože vieme, že v budúcom roku, pokiaľ prejde navrhovaná legislatíva z dielne ministra financií, budú mať mestá a obce obrovský problém prežiť, aj keby sa im zrovna zachovali ich rozpočty, pretože tie náklady, ktoré majú na energie a na prevádzku, výrazne narastajú. Takže je to riešenie, ktoré nie je dôvod nepodporiť.
Sulík, Richard, predseda NR SR (2011-02-02):
Ďakujem pekne. S faktickou poznámkou sa neprihlásil nikto, ďalší rečníci tiež nie. Vyhlasujem rozpravu za skončenú. Navrhovateľ, spravodajca, chcú sa vyjadriť? (Reakcia navrhovateľa a spravodajcu.) Nie. Prerušujem rokovanie o tomto bode programu. Nasledujúcim bodom programu je prvé čítanie o návrhu poslanca Národnej rady Slovenskej republiky Ivana Štefanca na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Návrh zákona má parlamentnú tlač 225, návrh na pridelenie výborom je v rozhodnutí č. 226. Dávam slovo pánovi poslancovi Štefancovi. Poprosím spravodajkyňu, aby zaujala miesto. Nech sa páči.
Hargaš, Ján, poslanec NR SR (2023-12-14):
Ďakujem pekne za slovo, pán predsedajúci. Začnem teda reakciou na moju predrečníčku, pani poslankyňu, ktorá veľmi dobre spomenula dôležitosť malých a stredných podnikov pre slovenskú... (Ruch v sále.) Poprosím, kľud. Pán predsedajúci, môžte, prosím, ukľudniť sálu. (Neutíchajúci ruch v sále.) Pán predsedajúci. (Prerušenie vystúpenia predsedajúcim.)
Laurenčík, Milan, podpredseda NR SR (2021-05-13):
Ďakujem. Na vaše vystúpenie evidujem jednu faktickú poznámku. Končím možnosť prihlásiť sa. Nech sa páči, pán poslanec Martin Čepček.
J. Kvorka, poslanec: (2007-06-27):
Keby ste boli pozorne počúvali to, čo som hovoril, tak tam som to jasne a stručne povedal. Pretože je nedostatočná ochrana práv zamestnancov a je tu viacero takých bodov, ktoré je potrebné naprávať a ktoré som spomenul vo svojom príhovore. Pretože je potrebné tento Zákonník práce zosúladiť so smernicami Európskej únie a s dohovormi Medzinárodnej organizácie práce atď. atď. atď. Pán poslanec Frešo, a vy si akosi nedávajte do popredia, že my máme odkazovať dačo nášmu premiérovi. Premiér je pre všetkých. Aj pre vás. A ak mu chcete povedať taký nezmysel, ako ste tu teraz vytočili z toho, že tu čaká veľké prepúšťanie a že sa budú ľudia báť atď., choďte si to povedať sám osobne. Verte, že budete prijatý a on vám na to zodpovie a myslím si, že už viackrát takéto otázky klásť nebudete.
Kollár, Boris, predseda NR SR (2023-05-24):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Dominikovi Drdulovi.
Hrušovský, Pavol, podpredseda NR SR (2010-08-10):
Ešte, pardon, pán poslanec Krnáč.
P. Paška, predseda NR SR: (2007-09-13):
(Hlasovanie.) 138 prítomných, 89 za, 21 proti, 24 sa zdržalo, 4 nehlasovali. Konštatujem, že sme pridelili predmetný návrh zákona výborom a odsúhlasili lehoty na prerokovanie. A teraz budeme hlasovať v prvom čítaní o návrhu poslanca Národnej rady Slovenskej republiky Vladimíra Jánoša na vydanie zákona, ktorým sa mení a dopĺňa zákon č. 478/2002 Z. z. o ochrane ovzdušia a ktorým sa dopĺňa zákon č. 401 o poplatkoch za znečisťovanie ovzdušia v znení neskorších predpisov. Je to zákon o ovzduší. ( Návrh poslanca Národnej rady Slovenskej republiky Vladimíra Jánoša na vydanie zákona, ktorým sa mení a dopĺňa zákon č. 478/2002 Z. z. o ochrane ovzdušia a ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší) v znení neskorších predpisov a ktorým sa mení a dopĺňa zákon č.401/1998 Z. z. o poplatkoch za znečisťovanie ovzdušia v znení neskorších predpsiov. ) Pán László Köteles bude uvádzať ako spravodajca hlasovanie.
P. Frešo, poslanec: (2008-11-26):
Ten dôvod, prečo si to myslím, je, že keď počúvam diskusiu ohľadne rozpočtu, aj príspevok pána ministra, aj príspevky v médiách, čo sa týka aj pána premiéra, aj vlády ako takej, tak vidím, že sú plné demagógie, a keď ide o skutočné čísla, ktoré tu už viacerí predrečníci ukázali, tak táto vláda ani vládna koalícia nemá záujem diskutovať. Nemá záujem diskutovať, namiesto toho lepí na tento rozpočet rôzne prívlastky ako najsociálnejší a podobne, avšak treba povedať, že tento rozpočet je sčasti financovaný z úspor budúcich dôchodcov, to znamená, že dnes vlastne táto vládna koalícia sa uchyľuje k tomu, že jednotlivých ľudí, znamená to 1,5 milióna ľudí straší tak, aby časť z nich odišla z druhého piliera, aby táto vláda, ktorá nedokáže ušetriť, nedokáže Slovensko priviesť k hospodárskemu rastu, presný opak robí, mohla naplniť svoj mocenský vlastne pud a pokračovať ďalej. Celé je to o tom, že táto ľavicová vláda chce pokračovať ďalej aj za peniaze budúcich dôchodcov, a to je hanba.
Laššáková, Jana, podpredsedníčka NR SR (2013-05-28):
Nech sa páči pán, poslanec Martvoň.
Hrnčiar, Andrej, podpredseda NR SR (2019-05-17):
Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Martinovi Feckovi.
Zelník, Štefan, poslanec NR SR (2019-10-25):
Áno. Ja len teda poviem veľmi krátko, aby som nezdržiaval. Nech by sa pripravil akýkoľvek zákon dobrý, prax ukáže, čo treba ešte zmeniť. A najmä v zdravotníctve sú to, ako keby to bol živý organizmus. Zatiaľ je pripravená vízia, chvalabohu. A ja ju vítam a prosím takisto všetkých, aby tú víziu podporili. Konečne začína byť svetielko v tom tuneli, akým smerom, kam sa má zdravotníctvo uberať. Ak budú chyby a ukáže sa v priebehu toho, toho, implementácie do života, no tak sa urobí zmena. Ten, čo tu bude, tak urobí. Ale ja vítam jedno a som, som rád, že naozaj prvýkrát má takáto obrovská reforma úspech, že vojde do života, pretože je to napriek (naprieč, pozn. red.) politickým spektrom. Ďakujem pekne. A ďakujem pani ministerke aj jej tímu za to, čo proste odviedli. Vďaka.
Richter, Ján, poslanec NR SR (2022-03-15):
Ďakujem pekne za slovo, pán predseda. Pán minister, kolegyne, kolegovia, tiež poväčšine z tohto miesta vy... keď sa predkladajú vládne návrhy, ideme kriticky, ja tiež chcem zopakovať v podstate slová pána Tomáša. Oceňujem tento návrh zákona. Každopádne ho podporujem vrátane toho pozmeňováku. On logicky do toho zapadá. Vedie ma k tomu aj nejaká osobná skúsenosť, veľmi hodnotím pozitívny a aj tie súrodenecké väzby. Nikdy nezabudnem na jeden prípad, ktorý som mal možnosť zažiť osobne ako minister. Vo vianočnom čase, ako Mikuláša keď sme šli robiť do vtedy detského domova v Bytči, som zažil jednu situáciu, ktorá vo mne evokuje aj teraz. Osem detí od jednej matky, ktoré tam boli umiestnené, sa v tom predvianočnom čase veľmi, veľmi tešili na deviateho súrodenca, ktorý mal medzi nich prísť. Ono sa to zdá byť, by som povedal, možnože dosť čudné, ale pre tých súrodencov je aj takýto súrodenec veľmi dôležitý a tie súrodenecké väzby nejakým spôsobom roztrhávať je veľmi, veľmi zlé pre tie deti. Tam aj v takomto prostredí náhradnom, keď vyrastajú, je veľmi dôležité, aby tie súrodenecké väzby, väzby ostali zachované. Niekedy sú možnože ďaleko väčšie ako v bežnej, štandardnej, štandardnej rodine. Snáď možno len jedna, jedno skôr odporúčanie, skúsenosť, pán minister. Život ma naučil v takýchto prípadoch myslieť aj na to, čo bude o rok, o dva. Možno pri tomto zákone a pri tom krásnom navyšovaní tých prostriedkov by som bol býval viac pamätal aj na nejakú valorizáciu. Ťažko sa to presadzuje vždy, pretože o rok sa tá situácia zmení. Bohužiaľ, teraz je veľmi komplikované obdobie vzhľadom na nárasty cien, energií a neviem čoho všetkého, a možnože keby sa bola zakomponovala nejaká jedna veta, akým spôsobom zo zákona valorizovať, bol by ten problém aj z hľadiska budúcnosti poriešený. Ale každopádne nielen za seba, ale aj za poslanecký klub si dovolím prezentovať podporu tohto návrhu zákona.
P. Paška, predseda NR SR: (2008-07-03):
(Hlasovanie.) 135 prítomných, 105 za, 1 proti, 26 sa zdržalo, 3 nehlasovali. Tento návrh sme chválili.
Ledecký, Vladimír, poslanec NR SR (2022-10-04):
Lehotského.
B. Bugár, podpredseda NR SR: (2004-03-04):
(Hlasovanie.) Prítomných 144, za návrh 70, proti 11, zdržalo sa 40, nehlasovalo 23 poslancov. Konštatujem, že tento návrh sme nepostúpili do druhého čítania. Ďakujem, pán spravodajca. Pristúpime k hlasovaniu o návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon Národnej rady Slovenskej republiky č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov (tlač 579). Pán poslanec Muránsky, nech sa páči, máte slovo.
Grendel, Gábor, podpredseda NR SR (2023-02-16):
Dávam teraz možnosť prihlásiť sa do rozpravy ústne. Traja páni poslanci. Končím možnosť prihlásiť sa ústne do rozpravy. V rozprave vystúpia pán poslanec Kamenický, pán poslanec Čepček a pán poslanec Viskupič. Nech sa páči, pán poslanec Kamenický, ako prvý.
Hrušovský, Pavol, podpredseda NR SR (2010-12-10):
Zapnite pána poslanca. Nech sa páči.
Jasaň, Viliam, poslanec NR SR (2015-02-04):
Ďakujem pekne, pani podpredsedníčka. Kolegyne, kolegovia, pán minister, v diskusii k prvému čítaniu som povedal, že bola veľmi ideologická a že čakám, že v druhom čítaní bude trošku iná. Žiaľ, nebola. Je mi to ľúto, že až na výnimky aj v druhom čítaní boli vystúpenia ideologicky podfarbené, nevyhli sa urážkam, ale na to sme si už zvykli, že kde chýbajú opozícii argumenty, tak vystupujú tak, ako vystupovali. Dokonca nerozumiem, prečo niektorí vystupovali viackrát a popritom nepovedali žiaden nejaký pozmeňujúci alebo doplňujúci návrh. Častou otázkou bolo, čo nás viedlo k otvoreniu II. piliera? Nuž, dámy a páni, boli to nízke súkromné dôchodky, tie nás viedli k štvrtému otvoreniu II. piliera. Tie ukázali, že nie každému sa oplatí investovať do II. piliera a preto považujeme za férové, aby sa ľudia na základe relevantných ukazovateľov slobodne rozhodli o ďalšom zotrvaní či vystúpení z II. piliera. A správnosť tohto nášho postupu potvrdili aj niektorí opoziční politici, poslanci. Tiež tu boli otázky, či sme o tom nevedeli a prečo sme nič neurobili. No my sme to predpokladali, upozorňovali a dokonca bol II. pilier už viackrát otvorený. Nie všetci tí, ktorým sa nevyplatí investovať do II. piliera, to pochopili a preto sme počkali na prvé vyplatené dôchodky. Pretože človeka zrejme presvedčí až reálna skutočnosť a nie sľuby podporované masívnou kampaňou, čo tiež niektorí opoziční politici potvrdili a dokonca niektorí takzvaní odborníci sa údajne na tom aj dobre nabalili. A dokonca i dôchodcovské správcovské spoločnosti už začiatkom februára, to je konkrétne 2. 2., povedali, že považujú otvorenie II. piliera za férový krok po tom, ako životné poisťovne ukázali výšku dôchodkov. Čo spochybňujete? V najbližších týždňoch dostanú ľudia nachádzajúci sa v II. pilieri list od Sociálnej poisťovne, v ktorom bude napísané, komu sa z II. piliera oplatí vystúpiť a kto by mohol naopak ostať. To sa vám zdá neférové? Toto bol dôvod na mnohé hysterické vystúpenia? Diskusia tiež potvrdila, že v opozícii sú zásadné rozdielne názory na II. pilier a preto si neviem predstaviť tie návrhy, o ktorých tu niektorí hovorili, že vytvorme nejakú komisiu, ktorá sa s tým bude zaoberať, bude hľadať riešenia. No neviem si to predstaviť, keď tu vystupovali opoziční politici úplne s protichodnými názormi na II. pilier. Dokonca ani odborníci – ekonómovia nie sú jednotní na tom, komu sa oplatí či neoplatí vstúpiť do II. piliera. A preto vláda, či chce, či nechce, musí reagovať na reálnu situáciu a snažiť sa zmierniť či znížiť riziko zle nastaveného II. piliera. Preto sme boli nútení, dámy a páni, II. pilier znova otvoriť. Na záver vás chcem všetkých požiadať, kto sa cíti byť zainteresovaný do toho, aby sme upokojili situáciu, ktorá tu je, aby sa sporitelia naozaj mohli slobodne rozhodnúť o tom, či ostanú alebo neostanú v II. pilieri. Nevnucujte im, alebo nevnucujte im naše názory, ale nechajte, nech na základe naozaj relevantných podkladov sa sami slobodne rozhodnú. Ďakujem pekne. (Potlesk.)
Paška Pavol, predseda NR SR (2012-10-26):
O 21-ke budeme hlasovať samostatne na záver. Čiže najprv hlasujeme o bodoch 15, 26 a 34 spoločne. Odporúčanie...?
Kresák, Peter, poslanec NR SR (2018-09-12):
Ďakujem pekne. No nechcel som veľmi reagovať, ale musím, pretože, pán kolega Baránik, vám sa znova podarilo naločiť, naložiť každému, a musím povedať, že veľmi, veľmi nie po pravde. Málo, málo ste možno vo verejnom živote, pretože tá diskusia ohľadne Košíc, tá prebiehala vtedy, keď sa Ústavný súd tvoril, a asi ste to veľmi nesledovali. Boli tam rôzne argumenty a padlo rozhodnutie, ktoré padlo z dobrých dôvodov. Ja sám, priznám sa, som kedysi nebol zástanca toho riešenia, ale dnes pri spätnom pohľade musím protestovať voči veciam, ktoré ste povedali na adresu Košíc, na adresu mesta, na adresu fakulty právnickej, ale aj na adresu sudcov, ktorých máte vo zvyku tak rázovo hodnotiť. Nuž musím vám povedať, že skutočne nepoznáte kvalitu učiteľov košickej právnickej fakulty na rozdiel odo mňa. Trúfam si povedať, že ich poznám. Je to veľmi dobrá právnická fakulta, rovnako ako je dobrý právnický tím, ktorý už pracuje dlhé roky na Ústavnom súde, a to je tím poradcov. A vďaka Ústavnému súdu sú Košice úplne inde dnes ako mesto, v ktorom funguje táto vážna inštitúcia, než ako boli pred rokom 1993. Ale to sú asi veci, ktoré vás netrápia, pretože potrebujete vysloviť súdy. Nemám rád jednostranné súdy a nemám rád súdy, ktoré sú vyslovované človekom, ktorý nepozná tú prax. Musím vám povedať, pán kolega, že skutočne sa pohybujem pomaly 35 rokov v tejto oblasti a poznám kolegov, poznám prostredie, že nikdy by som si nedovolil takto jednostranne im krivdiť, ako ste to urobili teraz. Možno by som povedal na záver iba jednu vec. Azda mohol by som súhlasiť s vašou kritikou platových pomerov, ale to je, žiaľ, jediné, čo môžem, s čím môžem súhlasiť z toho, čo ste povedali. Je mi to ľúto. Ďakujem.
T. Rosová, poslankyňa: (2009-10-29):
Na druhej strane ale podľa môjho presvedčenia vysokoškolský zákon, aký by sme mali mať, samozrejme, celkom iný ako ten, ktorý dnes máme, by nemal chodiť do takýchto podrobností a malo by to byť vecou samotných vysokých škôl, ako si svoju vnútornú štruktúru usporiadajú. Ale napriek tomu chcem teda ešte zvýrazniť, že mi je veľmi ľúto, že návrhy, ktoré by boli v súlade s odporúčaním Európskej asociácie univerzít, nevychádzajú z ministerstva, že sa tu už mnoho mesiacov, dá sa povedať, handrkujeme o jednom vysokoškolskom zákone, ktorý však s týmto nemá nič spoločné. Ďakujem.